Expert Forum, mesaj pentru Guvern: Fondurile bugetare alocate partidelor trebuie reduse. Au încasat 387 mil. lei anul trecut
Organizația Expert Forum cere Guvernului, Parlamentului și Autorității Electorale Permanente o reducere drastică a fondurilor pe care partidele politice le primesc de la buget. Într-o scrisoare deschisă pentru Coaliția PSD-PNL-UDMR, prezentată luni, Expert Forum arată că reducerea asumată prin „ordonanța trenuleț”, de 25%, este insuficientă, având în vedere că anul trecut partidele au primit 387 de milioane de lei.